ฟ็อกซีชาแซม

**ฟ็อกซีชาแซม** () เป็นวงดนตรีร็อกสัญชาติอเมริกันจากเมืองซินซินแนติ รัฐโอไฮโอ ก่อตั้งขึ้นในปี ค.ศ. 2004 จวบจนปี ค.ศ. 2025 นั้นสมาชิกของวงประกอบด้วยนักร้องนำเอริก แนลลี (Eric Nally), มือเปียโนสกาย ไวต์ (Sky White), มือทรัมเป็ตและนักร้องประสานเสียงอเล็กซ์ นอธ (Alex Nauth), มือเบสมิสเตอร์ ยูนิเวิร์ส (Misster Universe), มือกีตาร์เดวิน วิลเลียมส์ (Devin Williams) และมือกลองเท็ดดี เอตกินส์ (Teddy Aitkins) ทางวงได้ออกอัลบั้มเปิดตัวที่ใช้ชื่อว่าเดอะฟลามิงโกทริกเกอร์ (The Flamingo Trigger) ด้วยตนเองในปี ค.ศ. 2005 ก่อนจะเซ็นสัญญากับค่ายเฟอร์เร็ตมิวสิก (Ferret Music) และออกอัลบั้มชุดที่สองที่มีชื่อว่าอินโทรดิวซิงฟ็อกซีชาแซม (Introducing Foxy Shazam) ในปี ค.ศ. 2008 และในปีถัดมานั้นวงได้บันทึกอัลบั้มชุดแรกกับค่ายเพลงหลักร่วมกับโปรดิวเซอร์จอห์น เฟลด์มันน์ (John Feldmann) ต่อมาฟ็อกซีชาแซมก็ได้เซ็นสัญญากับไซร์เออเรเคิดส์ (Sire Records) และออกอัลบั้มเปิดตัวกับค่ายหลักในชื่อเดียวกันกับวงในปี ค.ศ. 2010 ต่อมาอัลบั้มสตูดิโอชุดที่สี่ของวงที่มีชื่อว่าเดอะเชิร์ชออฟร็อกแอนด์โรล (The Church of Rock and Roll) ได้วางจำหน่ายในเดือนมกราคม ค.ศ. 2012 และอัลบั้มชุดที่ห้าที่ใช้ชื่อว่ากอนโซ (Gonzo) ได้วางจำหน่ายเมื่อวันที่ 2 เมษายน ค.ศ. 2014

ในเดือนตุลาคม ค.ศ. 2014 วงได้ประกาศยุติกิจกรรมเป็นระยะเวลาที่ไม่มีกำหนด และต่อมาทางวงก็ได้แสดงคอนเสิร์ตรียูเนียนที่แอนดรูว์ เจ. แบรดีมิวสิกเซ็นเตอร์ (Andrew J. Brady Music Center) ณ เมืองซินซินแนติ รัฐโอไฮโอ เมื่อวันที่ 12 กุมภาพันธ์ ค.ศ. 2022 ซึ่งบัตรเข้าชมได้ถูกจำหน่ายออกหมดในทันที เดิมทีคอนเสิร์ตดังกล่าวมีกำหนดจัดขึ้นในวันที่ 11 เมษายน ค.ศ. 2020 แต่ได้เลื่อนออกไปเนื่องจากการระบาดของโรคโควิด-19 หลังจากนั้นนับตั้งแต่การกลับมารวมตัวกันอีกครั้งในปี ค.ศ. 2020 ทางวงได้ออกอัลบั้มทั้งหมดสี่ชุด ได้แก่ *เบิร์น (Burn), เดอะฮาร์ทบีเฮดยู (The Heart Behead You), ดาร์กบลูไนท์ (Dark Blue Night) และแอนิมอลิตีโอเปร่า (Animality Opera)* ภายใต้ค่ายเพลงของตนเองชื่ออีอูอาห์ (eeeoooah) อัลบั้มชุดที่สิบที่ได้ออกวางจำหน่ายในชื่อ *บ็อกซ์ออฟเมจิก* (*Box of Magic)* ซึ่งได้รับการประกาศเปิดตัวในเดือนสิงหาคม ค.ศ. 2025 พร้อมกับการปล่อยซิงเกิลนำ “เมจิก (Magic)” โดยได้วางจำหน่ายในวันที่ 6 ตุลาคมของปีเดียวกัน

## ชีวประวัติ

### 1997–2007: Train of Thought และการก่อตั้งวง Foxy Shazam!
ในปี ค.ศ. 1997 เอริก แนลลี (Eric Nally) ได้ก่อตั้งวงนูเมทัลชื่อเทรนออฟธอท (Train of Thought) ต่อมาในปี ค.ศ. 2003 ลอเรน เทอร์เนอร์ (Loren Turner) ได้เข้าร่วมวง และภายหลังได้มีการเผยแพร่แผ่นเสียงอัลบัมสั้น (extended play - EP) ที่จัดจำหน่ายด้วยตนเองอันประกอบด้วยเพลงจำนวนสองเพลง ต่อมาในปี ค.ศ. 2004 เนื่องจากสมาชิกหลายคนของเทรนออฟธอทได้ออกจากวง รวมถึงการเปลี่ยนแปลงแนวทางดนตรี ทางวงจึงตัดสินใจเปลี่ยนชื่อเป็น “ฟ็อกซีชาแซม! - Foxy Shazam!” หลังจากนั้นต่อมาเมื่อวันที่ 15 มิถุนายน ค.ศ. 2005 ทางวงได้ออกอัลบั้มเปิดตัวอย่างเป็นทางการในชื่อเดอะฟลามิงโกทริกเกอร์ (The Flamingo Trigger) และเพื่อสนับสนุนอัลบั้มเปิดตัวดังกล่าวทางวงจึงได้ออกทัวร์แสดงดนตรีทั่วประเทศตั้งแต่ปี ค.ศ. 2005 ถึง ค.ศ. 2007

### 2008–2009: เซ็นสัญญากับ Ferret Music และอัลบั้ม ''Introducing''
หลังจากสิ้นสุดทัวร์โปรโมตอัลบั้มเปิดตัว ทางวงได้ประกาศว่าได้เซ็นสัญญากับค่ายเพลงเฟอร์เร็ตมิวสิก (Ferret Music) และเมื่อวันที่ 22 มกราคม ค.ศ. 2008 ได้ออกอัลบั้มชุดที่สองในชื่อ *[[อินโทรดิวซิงฟ็อกซีชาแซม|อินโทรดิวซิง (Introducing)]]* โดยมีซิงเกิลนำคือ “อะแดนเจอรัสแมน - A Dangerous Man” และต่อมาในปีเดียวกันทางวงก็ได้รับการยกย่องให้เป็นหนึ่งใน “100 Bands You Need to Know” (100 วงดนตรีที่คุณต้องรู้จัก) จากนิตยสาร ''ออลเทอร์นาทีฟเพรส (Alternative Press)'' ซึ่งส่งผลให้ทางวงได้รับโอกาสเข้าร่วมทัวร์ร่วมกับศิลปินและวงดนตรีหลายราย อาทิ วงเดอะดาร์กเนส (The Darkness), เดอะสโตรกส์ (The Strokes), เดอะซาวดส์ (The Sounds), เดอะฟอลออฟทรอย (The Fall of Troy), โฮล (Hole), พอร์ทูกอลเดอะแมน (Portugal. The Man), ทับริง (Tub Ring), เดอะเดียร์ฮันเตอร์ (The Dear Hunter), เทราเมโลส (Tera Melos), ฟรีเอเนอร์จี (Free Energy), แบดแรบบิทส์ (Bad Rabbits), แพนิก! แอทเดอะดิสโก (Panic! at the Disco) และวงเดอะยังเวนส์ (The Young Veins) เพื่อสนับสนุนการออกอัลบั้มสตูดิโอชุดที่สองของวงของพวกเขา

### 2010: เซ็นสัญญากับ Sire Records และอัลบั้มที่ใช้ชื่อเดียวกันกับวง

ในปี ค.ศ. 2010 วงฟ็อกซีชาแซมได้รับการคัดเลือกให้ติดรายชื่อ “Ten Bands You Need to Know” (สิบวงดนตรีที่คุณต้องรู้จัก) ของนิตยสาร *[[สปิน (นิตยสาร)|สปิน (Spin)]]* ในขณะเดียวกัน เอริก ซีน แนลลี (Eric Sean Nally) นักร้องนำของวงได้ร่วมเขียนเพลงให้กับอัลบั้ม *[[แฮงคูลเท็ดดี้แบร์|แฮงคูล, เท็ดดี้แบร์ (Hang Cool, Teddy Bear)]]* ของมีตโลฟ (Meat Loaf) นอกจากนี้ทางวงยังได้ประกาศว่าได้เซ็นสัญญากับค่ายเพลงไซร์เออเรเคิดส์ (Sire Records) ต่อมาเมื่อวันที่ 7 กุมภาพันธ์ ค.ศ. 2010 ซิงเกิล “อันสต๊อปเพเบิล - Unstoppable” ของวงถูกนำไปใช้เป็นดนตรีประกอบช่วงไฮไลต์ครึ่งแรกของการถ่ายทอดสดการแข่งขันซูเปอร์โบวล์ครั้งที่ 44 (Super Bowl XLIV) เพลงดังกล่าวยังถูกนำไปใช้ในวิดีโอเกม *[[เอ็นเอ็ชแอล 11|เอ็นเอ็ชแอล 11 (NHL 11)]]* และใช้เป็นเพลงธีมของซีรีส์คนแสดงเรื่อง *[[ทาวเวอร์เพร็ป|ทาวเวอร์เพร็ป (Tower Prep)]]* ทางช่องการ์ตูนเน็ตเวิร์ค (Cartoon Network) รวมถึงปรากฏในตัวอย่างภาพยนตร์เรื่องศึกเทพนิยายเจ้าชายพันธุ์เพี้ยน (''Your Highness)'' และถูกใช้ในชุดโฆษณาของเอ็มแอลบีเน็ตเวิร์ค (MLB Network) ต่อมาเมื่อวันที่ 13 เมษายน ค.ศ. 2010 ทางวงได้ออกอัลบั้มสตูดิโอชุดที่สามซึ่งใช้ชื่อเดียวกันกับวงคือฟ็อกซีชาแซม หลังจากนั้นทางวงได้ขึ้นแสดงในเทศกาลดนตรีลอลลาพาลูซา (Lollapalooza) พวกเขาได้ปรากฏตัวในนิตยสารหลายฉบับ อาทิ *ออลเทอร์นาทีฟเพรส*  และ *สปิน* เพื่อโปรโมตอัลบั้มดังกล่าว นอกจากนี้วงยังได้แสดงผลงานเพลงจำนวนสามเพลงในรายการ *[[เดอะเดลีแฮบิท|เดอะเดลีแฮบิท (The Daily Habit)]]* ทางช่อง Fuel.tv และแสดงผลงานเพลงจำนวนห้าเพลงบนเว็บไซต์ shockhound.com และแสดงชุดอะคูสติกอีกจำนวนสามเพลงให้กับนิตยสาร ''สปิน'' หลังจากนั้นในเดือนกรกฎาคม ค.ศ. 2010 ทางวงก็ได้เดินทางไปเยือนรายการเจบีทีวี (JBTV) ที่เมืองชิคาโก ซึ่งพวกเขาได้ให้สัมภาษณ์ แสดงสด และเปิดตัวเวอร์ชันพิเศษของเพลง “โอ, ลอร์ด - Oh, Lord” บนแอปพลิเคชันค้นหาเพลง *[[ชาแซม (แอปพลิเคชันดนตรี)|ชาแซม (Shazam)]]* หลังจากนั้นต่อมาวงได้รับเลือกให้เป็นวงเด่นประจำงานวาร์ปทัวร์ (Warped Tour) ในปี ค.ศ. 2011

### 2011–2013: เซ็นสัญญากับ IRS Records และอัลบั้ม ''The Church of Rock and Roll''
วันที่ 5 ธันวาคม ค.ศ. 2011 วงฟ็อกซีชาแซมได้ประกาศชื่ออัลบั้มสตูดิโอชุดที่สี่ของตนคือเดอะเชิร์ชออฟร็อกแอนด์โรล (The Church of Rock and Roll) พร้อมเปิดเผยรายชื่อเพลงทั้งหมด ภาพปกอัลบั้ม และกำหนดวันวางจำหน่ายในเดือนมกราคม ค.ศ. 2012 ต่อมาในวันที่ 24 มกราคม ค.ศ. 2012 ทางวงได้ออกอัลบั้มดังกล่าวอย่างเป็นทางการ ซึ่งประกอบด้วยซิงเกิลจำนวนสามเพลง ได้แก่ “I Like It” (ไอไลก์อิท), “Holy Touch” (โฮลีทัช) และ “Welcome to the Church of Rock and Roll” (เวลคัมทูเดอะเชิร์ชออฟร็อกแอนด์โรล) หลังจากออกทัวร์ในฐานะวงเปิดให้กับวงเดอะดาร์กเนส (The Darkness) แล้วนั่นทางฟ็อกซีชาแซมจึงได้ประกาศว่าจะออกทัวร์ในฐานะเฮดไลเนอร์ตั้งแต่เดือนเมษายน ค.ศ. 2012 เป็นต้นไป นอกจากนี้ ทางวงยังได้ขึ้นแสดงในเทศกาลดนตรีบันเบอรี (Bunbury Music Festival) ณ เมืองบ้านเกิดที่ซินซินแนติ รัฐโอไฮโอในเดือนกรกฎาคมของปีเดียวกัน และต่อมาได้ร่วมทัวร์ในฐานะวงเปิดให้กับสแลช (Slash) ในทัวร์อเมริกาเหนือระหว่างวันที่ 4 กันยายน ถึง 4 ตุลาคม ค.ศ. 2012

### 2014: อัลบั้ม ''Gonzo'' และช่วงพักวง
เมื่อวันที่ 12 มีนาคม ค.ศ. 2014 มีการประกาศผ่านสถานีวิทยุ 96ROCK ว่าทางวงได้ดำเนินการบันทึกเสียงอัลบั้มแอลพี (LP - long play) ชุดล่าสุดเสร็จสิ้นแล้ว และมีกำหนดวางจำหน่ายภายในเดือนเดียวกัน พร้อมทั้งเปิดเผยชื่ออัลบั้มและระบุว่าเป็นอัลบั้มแนวคอนเซ็ปต์ ต่อมาเมื่อวันที่ 2 เมษายน ค.ศ. 2014 ทางวงได้เผยแพร่อัลบั้ม กอนโซ (Gonzo) ทางออนไลน์โดยเปิดให้ดาวน์โหลดฟรีผ่านแบนด์แคมป์ (Bandcamp) ซึ่งถือเป็นอัลบั้มที่วงจัดจำหน่ายด้วยตนเองเป็นครั้งแรกนับตั้งแต่ เดอะฟลามิงโกทริกเกอร์ (The Flamingo Trigger) ในปี ค.ศ. 2005 โดยอัลบั้มดังกล่าวถูกบันทึกเสียงร่วมกันแบบแสดงสดภายในห้องเดียว โดยมีสตีฟ อัลบีนิ (Steve Albini) ทำหน้าที่เป็นโปรดิวเซอร์

วงได้เผยแพร่มิวสิกวิดีโอสำหรับซิงเกิล “Tragic Thrill” (ทราจิกธริลล์) ต่อมาในวันที่ 27 ตุลาคม ค.ศ. 2014 ทางฟ็อกซีชาแซมได้ประกาศผ่านหน้าเฟซบุ๊กของวงว่าจะยุติกิจกรรมของวงเป็นระยะเวลาไม่มีกำหนดก่อนการออกทัวร์กอนโซ (Gonzo) ในสหรัฐอเมริการะยะที่สองเพียงสี่วัน อย่างไรก็ตาม วงได้ระบุถึงความตั้งใจที่จะกลับมารวมตัวกันอีกครั้งในอนาคต

ในปี ค.ศ. 2015 เอริก แนลลีได้ร่วมแสดงในเพลง “Downtown” (ดาวน์ทาวน์) ของแม็กเคิลมอร์แอนด์ไรอัน ลูวิส (Macklemore & Ryan Lewis) ซึ่งเป็นซิงเกิลแรกจากอัลบั้มชุดที่สองที่กำลังจะออกวางจำหน่าย ขณะที่สมาชิกคนอื่น ๆ ของวงยังคงพำนักอยู่ในเมืองซินซินแนติและสามารถประสบความสำเร็จในระดับท้องถิ่นและระดับภูมิภาคได้อย่างต่อเนื่องนับตั้งแต่ช่วงพักกิจกรรมของวงได้เริ่มต้นขึ้น นอกจากนี้ ในปีเดียวกัน อเล็กซ์ นอธที่เป็นมือทรัมเป็ตของวงก็ได้ก่อตั้งวง เดอะสกัลซ์ (The Skulx) ร่วมกับอดีตสมาชิกของวงจากซินซินแนติ ได้แก่เดอะคิลโทนส์ (The Killtones) และคาเดเวอร์ด็อกซ์ (Cadaver Dogs) โดยวงดังกล่าวได้รับการเสนอชื่อเข้าชิงรางวัลงานบันเทิงซินซินแนติ (Cincinnati Entertainment Award) สาขาศิลปินหน้าใหม่แห่งปีในช่วงปลายปี ค.ศ. 2015 ขณะเดียวกันในช่วงปลายปี ค.ศ. 2014 มือเบสนามว่าเดซี แคปแลน (Daisy Caplan) ได้ก่อตั้งวงจากเมืองซินซินแนติชื่อเบบเรจ (Babe Rage) ซึ่งต่อมาได้ยุบวงในปี ค.ศ. 2015

ในปี ค.ศ. 2016 แคปแลนได้เริ่มทำหน้าที่เป็นมือกลองให้กับวงลัง (Lung) ซึ่งเป็นวงดนตรีร็อกทดลองแบบดูโอร่วมกับเคต เวกฟิลด์ (Kate Wakefield) นักเชลโลไฟฟ้า โดยวงได้รับการเสนอชื่อเข้าชิงรางวัลงานบันเทิงซินซินแนติ (Cincinnati Entertainment Award) จำนวนสองสาขาในปี ค.ศ. 2017 ได้แก่ สาขาศิลปินหน้าใหม่ยอดเยี่ยม และสาขาศิลปินอินดี้/ออลเทอร์นาทีฟยอดเยี่ยม ในขณะเดียวกันนั้นลอเรน เทอร์เนอร์ในฐานะมือกีตาร์ก็ได้ร่วมแสดงกับวงชื่อ Trxlleydxdgers (ออกเสียงว่า “โทรลลีย์ดอดเจอร์ส - trolley dodgers”) เป็นระยะเวลาสั้น ๆ ในปี ค.ศ. 2016 ส่วนสกาย ไวต์ที่เป็นมือมือคีย์บอร์ดนั้นได้แสดงร่วมกับ J Dorsey Band (เจดอร์ซีย์แบนด์) และได้ก่อตั้งบริษัท Wendigo Tea Company (เวนดิโกทีคอมปานี) ขึ้นในปี ค.ศ. 2015

### 2020: การกลับมารวมตัวอีกครั้งและอัลบั้ม  ''Burn''
วันที่ 7 กุมภาพันธ์ ค.ศ. 2020 บัญชีอินสตาแกรมและทวิตเตอร์อย่างเป็นทางการของฟ็อกซีชาแซมได้เผยแพร่วิดีโอทีเซอร์การกลับมาของวง โดยมีเอริก ซีน แนลลีที่เป็นนักร้องนำปรากฏอยู่ในคลิปด้วย ต่อมาในปีเดียวกันนั้นทางวงได้ปล่อยซิงเกิลจำนวนสามเพลง ได้แก่ “Burn” (เบิร์น), “Dreamer” (ดรีเมอร์) และ “The Rose” (เดอะโรส) ต่อมาเมื่อวันที่ 12 สิงหาคม ค.ศ. 2020 ทางวงได้อัปโหลดมิวสิกวิดีโอเพลง Dreamer พร้อมเผยแพร่ภาพถ่ายของทางวงชุดใหม่ ซึ่งเผยให้เห็นมือกลองคนใหม่ซึ่งก็คือเท็ดดี เอตกินส์ (Teddy Aitkins) และมือเบสที่สวมหน้ากากในชื่อ “Trigger Warning” (ทริกเกอร์วอร์นิง) อย่างไรก็ตาม ไม่นานหลังจากการถ่ายทำมิวสิกวิดีโอดังกล่าว มือกีตาร์ลอเรน เทอร์เนอร์ก็ได้ออกจากวง ต่อมาในเดือนตุลาคม ค.ศ. 2020 ทางวงได้ประกาศอัลบั้มสตูดิโอชุดที่หกในชื่อ Burn (เบิร์น) ซึ่งวางจำหน่ายเมื่อวันที่ 11 ธันวาคม ค.ศ. 2020 กระบวนการบันทึกเสียงสำหรับอัลบั้มนี้นั้นดำเนินการโดยแบ่งสมาชิกออกเป็นคู่ โดยสกาย ไวต์ (มือเปียโน) และเท็ดดี เอตกินส์ (มือกลอง) ได้บันทึกเสียงที่สตูดิโอลีเจนดารีลอนดอนบริดจ์ (Legendary London Bridge) ในเมืองซีแอตเทิล ขณะที่ลอเรน เทอร์เนอร์ (มือกีตาร์) และมือเบส “Trigger Warning” นั้นบันทึกเสียงที่สตูดิโอเดอะลอดจ์เควาย (The LodgeKY) ในเมืองเดย์ตัน รัฐเคนทักกี ส่วนเอริก แนลลี (นักร้องนำ) และอเล็กซ์ นอธ (นักเล่นเครื่องเป่าทองเหลือง) นั้นได้บันทึกเสียงเพิ่มเติมที่มันดอนแคนยอนสตูดิโอส์ (Mundon Canyon Studios) ของไรอัน ลูวิส เพื่อทำให้อัลบั้มเสร็จสมบูรณ์ โดยอัลบั้มดังกล่าววางจำหน่ายทั้งในรูปแบบแผ่นไวนิลและแผ่นซีดีภายใต้ค่ายเพลงของทางวงเอง ซึ่งใช้ชื่อว่าอีอูอาห์ (eeeoooah)

### 2022: อัลบั้ม ''The Heart Behead You'' และทัวร์คอนเสิร์ต Hidden Treasures Tour
ในวันที่ 5 ตุลาคม ค.ศ. 2021 ทางวงได้ประกาศอัลบั้มสตูดิโอชุดที่เจ็ดของตนในชื่อ The Heart Behead You (เดอะฮาร์ทบีเฮดยู) พร้อมเผยแพร่วิดีโอสั้นซึ่งใช้กับเพลงเปิดอัลบั้มใหม่ที่ใช้ชื่อว่า “I’m in Love” (แอมอินเลิฟ) อัลบั้มดังกล่าววางจำหน่ายในวันวาเลนไทน์ วันที่ 14 กุมภาพันธ์ ค.ศ. 2022 และนับเป็นอัลบั้มแรกของวงฟ็อกซีชาแซมที่มีเดวิน วิลเลียมส์ (Devin Williams) เข้าร่วมในฐานะมือกีตาร์คนใหม่ของวง

ในวันที่ 27 ตุลาคม ค.ศ. 2021 ทางวงได้ประกาศทัวร์ช่วงแรกของฮิดเดนเทรเชอร์สทัวร์ (Hidden Treasures Tour) ซึ่งจะเริ่มต้นด้วยการแสดงคัมแบ็กที่ได้ประกาศไว้ก่อนหน้านี้ ณ แอนดรูว เจ. แบรดี มิวสิกเซ็นเตอร์ (Andrew J. Brady Music Center) ในเมืองซินซินแนติ โดยมีกำหนดการแสดงในวันที่ 12 กุมภาพันธ์ ค.ศ. 2022 (ซึ่งถูกเลื่อนสองครั้งเนื่องจากการระบาดของโรคโควิด-19) และรวมการแสดงอีกเจ็ดแห่งในภูมิภาคตะวันออกเฉียงเหนือของสหรัฐอเมริกา โดยในทุกการแสดงของทัวร์ช่วงนี้ทางวงก็ได้มีนักร้องและนักแต่งเพลงแนวบลูส์และโซลชาวอเมริกันโรเบิร์ต ฟินลีย์ (Robert Finley) ทำหน้าที่เป็นศิลปินเปิดการแสดง

ในวันที่ 18 มกราคม ค.ศ. 2022 ทางวงได้เผยแพร่มิวสิกวิดีโออย่างเป็นทางการของเพลง “Dancing with My Demons” (แดนซิงวิธมายดีมอนส์) ซึ่งเป็นซิงเกิลลำดับที่สองจากอัลบั้ม The Heart Behead You (เดอะฮาร์ทบีเฮดยู)

ในวันที่ 30 มีนาคม ค.ศ. 2022 ทางวงได้ประกาศเพิ่มกำหนดการแสดงอีกเก้าวันสำหรับงานฮิดเดนเทรเชอร์สทัวร์ โดยในการแสดงทุกครั้งที่ถูกเพิ่มเข้ามานี้ได้มีวงจิ๊กซอว์ยูธ (Jigsaw Youth) ทำหน้าที่เป็นศิลปินเปิดการแสดงให้กับฟ็อกซีชาแซม

ในวันที่ 30 มิถุนายน ค.ศ. 2022 ทางวงได้เผยแพร่อัลบั้มเปิดตัว *The Flamingo Trigger*  (เดอะฟลามิงโกทริกเกอร์) ในฉบับรีมาสเตอร์บนแพลตฟอร์มสตรีมมิงดิจิทัลและร้านค้าออนไลน์ ต่อมาในคืนเดียวกันจึงได้เริ่มเปิดให้สั่งจองล่วงหน้าทั้งในรูปแบบแผ่นไวนิลและแผ่นซีดี ซึ่งนับเป็นครั้งแรกที่อัลบั้มเดอะฟลามิงโกทริกเกอร์ได้มีการจัดจำหน่ายอย่างเป็นทางการนอกเหนือจากชุดซีดีล็อตแรกที่จำหน่ายในงานเปิดตัวอัลบั้มเมื่อปี ค.ศ. 2005 และในช่วงทัวร์หลังจากนั้น โดยการเปิดพรีออเดอร์แผ่นไวนิลในปี ค.ศ. 2022 นั้นยังรวมถึงสินค้าอื่น ๆ ที่มีจำนวนจำกัดอีกด้วย ซึ่งประกอบด้วยแผ่นไวนิลสีเขียวอมฟ้า (teal) เสื้อยืดเอ็กซ์คลูซีฟ และใบปลิวต้นฉบับจากการแสดงเปิดตัวซีดีในปี ค.ศ. 2005 โดยจำกัดจำนวนเพียง 200 ชุดเท่านั้น นอกจากนี้ ยังมีแผ่นไวนิลสีทองซึ่งผลิตออกมาแบบจำกัดในจำนวน 180 แผ่นที่วางจำหน่ายเพิ่มเติมหลังจากชุดสีเขียวอมฟ้าหมดลง โดยสินค้ารุ่นจำกัดดังกล่าวทั้งสองรุ่นนี้ถูกจำหน่ายหมดภายในช่วงบ่ายของวันศุกร์ที่ 1 กรกฎาคม ค.ศ. 2022 ส่วนแผ่นไวนิลได้วางจำหน่ายอย่างเป็นทางการในเดือนมีนาคม ค.ศ. 2023

ในวันที่ 28 กรกฎาคม ค.ศ. 2022 ทางวงได้ประกาศกำหนดการแสดงชุดสุดท้ายของทัวร์ฮิดเดนเทรเชอร์สทัวร์ โดยในการแสดงชุดสุดท้ายนี้ได้มีวง Thumpasaurus (ธัมปาซอรัส), Shamon Cassette (ชามอน คาสเซตต์) และ Lung (ลัง - ซึ่งเป็นวงปัจจุบันของเดซี แคปแลน อดีตมือเบสของฟ็อกซีชาแซม) ทำหน้าที่เป็นศิลปินเปิดการแสดงในบางวันด้วย นอกจากนี้ ทัวร์ช่วงนี้ยังรวมถึงการแสดงในเทศกาลดนตรีไรออตเฟสต์ (Riot Fest) ซึ่งเป็นเทศกาลดนตรีพังก์ร็อกประจำปีที่เมืองชิคาโก

### 2023: อัลบั้ม ''Dark Blue Night'' และการทัวร์คอนเสิร์ตกับวง Head Automatica
วันที่ 17 มีนาคม ค.ศ. 2023 วงฟ็อกซีชาแซมได้ออกอัลบั้มใหม่ที่ใช้ชื่อว่า “Dark Blue Night” (ดาร์กบลูไนท์) ซึ่งประกอบด้วยเพลงทั้งหมด 18 เพลง โดยแทบไม่มีการโปรโมตล่วงหน้า อัลบั้มดังกล่าวเปิดให้สั่งจองล่วงหน้าในรูปแบบแผ่นไวนิลและซีดี โดยแผ่นไวนิลมีการอัดสีพิเศษในเฉด “Ice Disk Blue” (ไอซ์ดิสก์บลู) นอกจากนี้ยังมีชุดรวมที่รวมแผ่นไวนิลพร้อมเสื้อยืดรุ่นพิเศษวางจำหน่ายด้วย

ในเดือนกรกฎาคม ค.ศ. 2023 วงเฮดออโตเมติกาได้ประกาศทัวร์ครั้งแรกของพวกเขานับตั้งแต่ปี ค.ศ. 2012 โดยมีวงฟ็อกซีชาแซมร่วมแสดงในฐานะวงสนับสนุน ทัวร์ดังกล่าวจัดขึ้นตลอดช่วงเดือนกันยายนถึงต้นเดือนตุลาคม รวมทั้งหมด 18 รอบการแสดง ครอบคลุมพื้นที่ทั่วสหรัฐอเมริกาตั้งแต่เมืองซีแอตเทิลไปจนถึงนครนิวยอร์ก อย่างไรก็ตามทางวงฟ็อกซีชาแซมนั้นไม่ได้ขึ้นแสดงในรอบที่ถือเป็นการแสดงในเมืองบ้านเกิดของตนที่เมืองซินซินแนติ รัฐโอไฮโอ แม้ว่าในช่วงระหว่างกำหนดการทัวร์ร่วมกับเฮดออโตเมติกานั้นทางวงจะได้เพิ่มการแสดงในฐานะเฮดไลเนอร์ของตนเองอีกบางรอบก็ตาม

ในคืนวันส่งท้ายปีเก่า ค.ศ. 2023 วงฟ็อกซีชาแซมได้ขึ้นแสดงที่แอนดรูว เจ. แบรดี มิวสิกเซ็นเตอร์ ในเมืองบ้านเกิดของตนเองที่เมืองซินซินแนติ รัฐโอไฮโอ โดยมีวงทวีนส์ (Tweens) ทำหน้าที่เป็นศิลปินเปิดการแสดง การแสดงครั้งดังกล่าวมีการนับถอยหลังเข้าสู่เวลาเที่ยงคืน และมีการแสดงสดครั้งแรกของเพลงบางเพลงจากอัลบั้มดาร์กบลูไนท์ (Dark Blue Night) ด้วย

ในเดือนกรกฎาคม ค.ศ. 2024 วงฟ็อกซีชาแซมได้จัดการแสดงจำนวนสามรอบในรัฐอินดีแอนา อิลลินอยส์ และวิสคอนซิน โดยเป็นส่วนหนึ่งของกำหนดการแสดงที่ล้อมรอบการขึ้นเวทีของพวกเขาในงานเทศกาลดนตรี 80/35 ณ รัฐไอโอวา

### 2025: อัลบั้ม ''Animality Opera'', การทัวร์คอนเสิร์ต Rockin' Rolla Coast Tour, และอัลบั้ม ''Box of Magic''
ในเดือนมกราคม ค.ศ. 2025 ทางวงได้ปล่อยซิงเกิล “Rhumbatorium” (รัมบาตอเรียม) พร้อมประกาศอัลบั้มชุดที่เก้าของวงในชื่อ *Animality Opera* (แอนิมอลิตีโอเปร่า) ต่อมาเมื่อวันที่ 13 กุมภาพันธ์ ค.ศ. 2025 วงได้ปล่อยซิงเกิลที่สอง “Pink Sky” (พิงค์สกาย) และอัลบั้มแอนิมอลิตีโอเปร่าก็ได้วางจำหน่ายอย่างเป็นทางการเมื่อวันที่ 20 มีนาคมในปีเดียวกัน การโปรโมตอัลบั้มครั้งนี้ประกอบด้วยเว็บไซต์อินเทอร์แอกทีฟแบบสามมิติที่พัฒนาร่วมกับ Metimmerse *([https://metimmerse.io/foxy-shazam ที่นี่])* ซึ่งภายในภูมิทัศน์ป่าฝนเสมือนจริงของเว็บไซต์ มีวัตถุต่าง ๆ ที่เชื่อมโยงไปยังหน้าสั่งจองล่วงหน้าแผ่นซีดี/ไวนิล และบัตรเข้าชมการแสดงในทัวร์ที่กำลังจะมาถึงของวง นอกจากนี้ในอัลบั้มแอนิมอลิตีโอเปร่ายังมีท่อนบทพูด (spoken word) จากศิลปิน Shamon Cassette (ชามอน คาสเซตต์) (ซึ่งเคยเป็นศิลปินเปิดการแสดงให้กับวงฟ็อกซีชาแซมในทัวร์ฮิดเดนเทรเชอร์สในปี ค.ศ. 2022) ปรากฏอยู่ตลอดทั้งอัลบั้ม

ฤดูใบไม้ผลิในปี ค.ศ. 2025 ทางวงได้ออกทัวร์ในฐานะเฮดไลเนอร์ทั่วสหรัฐอเมริกาเป็นระยะเวลา 5 สัปดาห์ ภายใต้ชื่อ *Rockin' Rolla Coast Tour* (ร็อกแอนด์โรลโคสต์ทัวร์) โดยมีวง The Number Twelve Looks Like You (เดอะนัมเบอร์ทเวลฟ์ลุกส์ไลก์ยู) และ Lobby Boxer (ล็อบบี้บ็อกเซอร์) ทำหน้าที่เป็นศิลปินเปิดการแสดง พร้อมด้วยคณะนักแสดงไซด์โชว์จากโคนีย์ไอส์แลนด์ร่วมแสดงในหลายรอบของทัวร์ครั้งนี้ด้วย ทัวร์ครั้งนี้ได้รับเสียงตอบรับในเชิงบวกอย่างมาก โดยผู้วิจารณ์นามว่าโจ อับบรัสกาโต (Joe Abbruscato) ได้เปรียบการแสดงดังกล่าวว่าเสมือน “เฟรดดี เมอร์คิวรีที่ได้รับการฉีดอะดรีนาลีนเข้าสู่หัวใจโดยตรง แล้วถูกปล่อยตัวสู่การเดินทางหลอนประสาทโดยกลิ่นอายป็อปร็อก ณ โคนีย์ไอแลนด์” พร้อมทั้งยกย่องว่าเป็น “ความโกลาหลเชิงการแสดงที่วิจิตร เปี่ยมสุข และเต็มไปด้วยสีสันบนเวที”

เมื่อวันที่ 8 สิงหาคม ค.ศ. 2025 ทางวงได้ปล่อยซิงเกิลนำ “Magic” (เมจิก) จากอัลบั้มชุดที่สิบที่กำลังจะวางจำหน่ายในชื่อ *Box of Magic* (บ็อกซ์ออฟเมจิก) ซึ่งอัลบั้มดังกล่าวนั้นได้บันทึกเสียงที่อีสต์เวสต์สตูดิโอส์ (EastWest Studios) ในฮอลลีวูด และมีกำหนดการปรากฏตัวของนักแสดงและนักดนตรีคอรีย์ เฟลด์แมน (Cory Feldman) ร่วมในผลงานด้วย และทางวงมีแผนสนับสนุนอัลบั้มด้วยการแสดงในฐานะเฮดไลเนอร์ในเดือนกันยายน ค.ศ. 2025 รวมถึงร่วมแสดงเป็นวงเปิดให้กับวงป็อปร็อกวอเตอร์ปาร์กส์ (Waterparks) ในเดือนธันวาคม ค.ศ. 2025

## แนวดนตรีและอิทธิพล
สื่อหลายแห่งได้เปรียบเทียบวงฟ็อกซีชาแซมกับวงควีนและศิลปินมีต โลฟเนื่องจากการใช้การแสดงเชิงละครและเนื้อเพลงที่เกินจริงอย่างมีสีสัน แอนดรูว์ วินนีย์ (Andrew Winney) ได้กล่าวว่า “หากโนเอล ฟีลดิง (Noel Fielding) และเฟรดดี เมอร์คิวรี (Freddie Mercury) มีบุตรร่วมกัน บุตรคนนั้นก็คงจะเป็น เอริก แนลลี (นักร้องนำของวงฟ็อกซีชาแซม)” ขณะที่นิตยสารออลเทอร์เนทีฟเพรส (Alternative Press) ได้เปรียบเทียบวงกับศิลปินอย่างควีน, มายเคมิคอลโรแมนซ์ (My Chemical Romance) และเดอะดาร์กเนส (The Darkness) พร้อมทั้งเห็นว่าวงมีเอกลักษณ์ทางดนตรีเฉพาะตัว ซึ่งเหมาะสมที่สุดที่จะสัมผัสผ่านการแสดงสด

## ความเกี่ยวข้องกับเจมส์ กันน์
ผู้กำกับและผู้สร้างภาพยนตร์เจมส์ กันน์ (James Gunn) ได้นำผลงานเพลงของวงฟ็อกซีชาแซมไปใช้ในผลงานหลายเรื่องของเขาในจักรวาลดีซี (DC Universe) และยังได้กล่าวถึงวงนี้ว่าเป็น “วงร็อกแอนด์โรลที่ยอดเยี่ยมที่สุดในโลกอย่างแท้จริง”

เพลง “Welcome to the Church of Rock and Roll” (เวลคัมทูเดอะเชิร์ชออฟร็อกแอนด์โรล) จากอัลบั้ม *[[เดอะเชิร์ชออฟร็อกแอนด์โรล (อัลบั้ม)|The Church of Rock and Roll]]* ในปี ค.ศ. 2012 ของทางวงได้ถูกนำไปใช้ในตอนแรกของฤดูกาลที่หนึ่งของซีรีส์ Peacemaker (พีซเมคเกอร์) ทางเอชบีโอแม็กซ์ (HBO Max) รวมถึงในตัวอย่างอย่างเป็นทางการลำดับที่สองของซีรีส์ด้วย ต่อมาในเดือนกรกฎาคม ค.ศ. 2025 วงได้ขึ้นแสดงในงานพีซเฟสต์ (Peacefest) ซึ่งเป็นกิจกรรมอย่างเป็นทางการในธีมพีซเมคเกอร์ภายในงานซานดิเอโกคอมิกคอน (San Diego Comic Con) โดยในงานดังกล่าว กันน์ได้ประกาศว่าเพลง “Oh Lord” (โอ้ลอร์ด) จากอัลบั้มที่ใช้ชื่อเดียวกับวงในปี ค.ศ. 2010 นั้นจะถูกนำมาใช้เป็นเพลงประกอบลำดับการเต้นเปิดเรื่องแบบใหม่ของฤดูกาลที่สองของซีรีส์ ซึ่งเขาได้เลือกเพลงนี้โดยเห็นว่าเนื้อเพลงสอดคล้องกับเนื้อเรื่องของฤดูกาลที่สอง และในตอนสุดท้ายของฤดูกาลดังกล่าว สมาชิกของวงยังได้แสดงในฐานะนักแสดงรับเชิญ โดยแสดงเพลง “Oh Lord” บนหน้าจออีกด้วย

วงฟ็อกซีชาแซมได้ร่วมมือกันกับนักร้องลูลู ซาฟราน (Lou Lou Safran) ในการบันทึกเสียงเพลงต้นฉบับนามว่า “The Mighty Crabjoys Theme” (เดอะไมตี้แครบจอยส์ธีม) สำหรับภาพยนตร์เรื่อง ''Superman'' (ซูเปอร์แมน) ปี ค.ศ. 2025 ของเจมส์ กันน์ โดยเพลงดังกล่าวเขียนโดยกันน์ ร่วมกับเอริก แนลลี นักร้องนำ และเดวิน วิลเลียมส์ มือกีตาร์ อย่างไรก็ตาม สมาชิกของวงไม่ได้ปรากฏอยู่ในโปสเตอร์ของวงสมมตินามว่า Mighty Crabjoys (ไมตี้แครบจอยส์) ภายในภาพยนตร์ แม้ว่าแนลลีจะมีบทรับเชิญเล็ก ๆ ที่ไม่เกี่ยวข้องกับวงดังกล่าวในเรื่องก็ตาม

## ที่มาของชื่อ
มีการกล่าวอ้างว่าชื่อของวงดนตรีนี้มีที่มาจากคำสแลงที่ถูกใช้โดยนักเรียนในโรงเรียนมัธยมของเอริก แนลลีผู้เป็นนักร้องนำ โดยคำว่า “foxy shazams” หมายถึง “รองเท้าสวยเท่” (เช่น “โห รองเท้าคู่นั้นโคตร foxy shazams เลย!”) อย่างไรก็ตาม ในการให้สัมภาษณ์ทางรายการวิทยุ *Rockline* (ร็อกไลน์) เมื่อเดือนมีนาคม ค.ศ. 2012 แนลลีได้ชี้แจงว่านั่นไม่เป็นความจริง โดยกล่าวว่าความจริงนั้นไม่ได้มีความน่าสนใจเท่ากับเรื่องที่เล่า และเขาได้โกหกเกี่ยวกับเรื่องนี้มาเป็นเวลาห้าปีจนกลายเป็นเรื่องที่คนเชื่อกันไปแล้ว ต่อมาข้อมูลดังกล่าวได้รับการยืนยันโดยอเล็กซ์ นอธ และแอรอน แมคเว (Aaron McVeigh) ในการให้สัมภาษณ์กับสื่อ Norse Media (นอร์สมีเดีย) เมื่อเดือนกรกฎาคม ค.ศ. 2012

## สมาชิก

### สมาชิกปัจจุบัน

* Eric Nally – นักร้อง (2004–ปัจจุบัน)
* Schuyler "Sky" White – คีย์บอร์ด (2004–2005, 2006–ปัจจุบัน)
* Alex Nauth – เครื่องเป่า, นักร้องประสาน vocals (2008–ปัจจุบัน)
* Teddy Aitkins – กลอง (2007, 2020–ปัจจุบัน)
* Misster Universe (ในอดีตเป็นที่รู้จักในชื่อ "Trigger Warning" (*Burn*/*The Heart Behead You* album cycles), "The Persistent Savage" (*Dark Blue Night* album cycle), และ "Existential Youth" (*Animality Opera* album cycle)) – กีตาร์เบส (2006 ร่วมแสดงทัวร์, 2020–ปัจจุบัน)
* Devin Williams – กีตาร์ (2020–ปัจจุบัน)

### อดีตสมาชิก

* Loren Turner – กีตาร์ (2004–2020) – *ยกเว้นในผลงาน Gonzo, เมื่อ Loren เล่นเบส*
* Aaron McVeigh – กลอง(2009–2014)
* Daisy Caplan – กีตาร์เบส (2006–2014) – *ยกเว้นในผลงาน Gonzo, เมื่อ Daisy เล่นกีตาร์*
* Joseph Halberstadt – กลอง (2007–2009)
* Elijah Rust – กลอง (2005–2007)
* Kevin Hogle – กลอง (2006–2007)
* John Sims – กลอง (2004–2005, 2006)
* Skylyn Ohlenkamp – กีตาร์เบส (2004–2006)
* Baron Walker – คีย์บอร์ด, เบส (2005–2006)
* Jamison Pack – กลอง(2006)
* Eli White – กีตาร์เบส (2006, ร่วมแสดงทัวร์)
* Ryan Hogle – กีตาร์ (2005)

## ผลงาน
### อัลบั้ม
#### อัลบั้มสตูดิโอ

### ซิงเกิล

### วิดีโอเพลง

### การปรากฏตัวในที่อื่น

## อ้างอิง

## แหล่งข้อมูลอื่น
*เว็บไซต์ทางการ
*Foxy Shazam at CincyMusic